פינה באוש

פיליפינה "פינה" באוש (בגרמנית: Philippina "Pina" Bausch; 27 ביולי 1940 – 30 ביוני 2009) הייתה רקדנית וכוריאוגרפית של מחול מודרני, שהשפיעה מאוד על סגנון הריקוד תיאטרון מחול. הייתה המנהלת האומנותית והכוריאוגרפית של להקת "Tanztheater Wuppertal Pina Bausch" (תיאטרון המחול של פינה באוש בוופרטל), מוופרטל שבגרמניה. ללהקה רפרטואר נרחב של יצירות מקוריות, והיא מרבה לצאת לסיבובי הופעות ברחבי העולם.

==ביוגרפיה==
פינה באוש נולדה בזולינגן שבגרמניה והחלה לרקוד מגיל צעיר. ב-1955 החלה ללמוד באקדמיית פולקוואנג באסן, שאותה ניהל קורט יוס, שהיה הכוריאוגרף החשוב ביותר בגרמניה דאז, והיה אחד המייסדים של זרם הריקוד האקספרסיוניסטי הגרמני. לאחר סיום לימודיה זכתה במלגה והמשיכה ללמוד בבית הספר ג'וליארד שבניו יורק ב-1960. עם מוריה נמנים אנתוני טיודור, חוזה לימון, אנה סוקולוב ופול טיילור. בניו יורק הופיעה עם פול סנסדרו ולהקת המחול של דוניה פיור, עם הבלט האמריקאי החדש (New American Ballet), והייתה חברת להקת הבלט של המטרופוליטן אופרה.

ב-1962 הצטרפה ללהקת בלט פולקוונג של קורט יוס, שזה מכבר קמה. היא רקדה כסוליסטית וסייעה ליוס בעיצוב קטעי מחול רבים, לפני שביצעה את יצירתה הראשונה ככוריאוגרפית ב-1968. ב-1969 ירשה את יוס כמנהלת אמנותית. ב-1972 מונתה למנהלת האמנותית של בלט האופרה של וופרטל, ששינה מאוחר יותר את שמו לתיאטרון המחול של פינה באוש.

באוש שילבה בעבודתה הומור עם עצב, ניתן למצוא אינטראקציה בין גבר לאישה בנושאים שונים לאורך עבודתה. יצירתה הידועה "קפה מילר" מוצגת בפתיחת הסרט הפופולרי "דבר אליה" של הבמאי פדרו אלמודובר, ויצירה נוספת שלה מוצגת בסיומו של הסרט. המחול שלה מורכב מקטעים קצרים של דיאלוג ותנועה, לעיתים באופן סוריאליסטי. היא הרבתה להשתמש בביצוע אותו הקטע. הפקותיה הגדולות התאפיינו בעיצוב תפאורה מוקפד ובמוזיקה אקלקטית.

הייתה נשואה לרולף בורזיק ההולנדי, מעצב תפאורה שנפטר ב-1980. בורזיק השפיע במידה משמעותית על סגנונו החזותי של זרם תיאטרון המחול כבר מראשיתו, ומימן את באוש בשנותיה הראשונות עד שלהקתה זכתה להכרה בינלאומית, מעט לפני מותו.

ב-2008 קיבלה באוש את פרס גתה.

ב-30 ביוני 2009 נפטרה בגרמניה ממחלת הסרטן, ימים ספורים לאחר שאובחנה, והיא בת 68 שנים.

=== הנצחתה ===
לי ינור יצרה את הסרט "קפה עם פינה" העוסק ביצירתה של באוש.

הבמאית אן לינסל יצרה סרט תיעודי בשם "חלומות ריקוד - בני נוער מבצעים את ‘אזור מגע' של פינה באוש", על חייה של פינה באוש.

הבמאי וים ונדרס יצר את סרט הקולנוע בתלת-ממד "פינה" העוסק ביצירתה.

==לקריאה נוספת==
* נורברט סרבוס, פינה באוש: תיאטרון המחול, הוצאת אסיה, מגרמנית: איה ברויאר, תשע"ב 2012.

==קישורים חיצוניים==

* 
* [http://prelectur.stanford.edu/lecturers/bausch/life.html הרצאות הנשיא של אוניברסיטת סטנפורד במדעי הרוח והאמנויות: "פינה באוש: חייה ועבודה"]
* [http://www.pina-bausch.de/biography.htm תיאטרון המחול של וופרטל: ביוגרפיה של פינה באוש]
* [http://www.guardian.co.uk/Archive/Article/0,4273,4342939,00.html פרופיל], גארדיאן
* [https://web.archive.org/web/20121019173153/http://www.ballet.co.uk/magazines/yr_02/feb02/interview_bausch.htm www.ballet.co.uk הדפסה מחודשת של ראיון נדיר עם ואלרי לוסון שהופיעה לראשונה בסידני מורנינג הראלד ביולי 2000]
* [https://web.archive.org/web/20090706174140/http://www.israeldance.co.il/pinabauch.htm שירה דוברינסקי - עבודה, פינה באוש]
* [http://www.goethe.de/kue/tut/cho/cho/ag/bau/enindex.htm פינה באוש: 50 כוראוגרפים של הריקוד בן זמננו]
* [http://www.globes.co.il/news/article.aspx?did=1000416561&fid=3317 מאיה נסטלבאום, פריז, אהבה מעבר לפינה], גלובס, 14 בינואר 2009
* [http://www.youtube.com/watch?v=R8brKPZelQI סרטון וידאו המציג מחול של פינה באוש], יו טיוב
* [http://www.bodyways.org/articles/flyer_article.asp?id=525 יונת רוטמן, שפת הבלט הקלאסי ב"ציפורנים" של פינה באוש], אוקטובר 2008
* גיורא מנור, [https://web.archive.org/web/20060905174512/http://www.israeldance.co.il/bausch4thechildren.htm ביקורת הריקוד: פינה באוש משתעשעת, בכורה בלהקת וופרטאל]
* 
* 
* 
* 
* 
* 
* שרון צוקרמן, [http://www.nrg.co.il/online/47/ART1/916/025.html אבן פינה: הספד לגאונת מחול], nrg , 13 ביולי 2009
* 
* הניה רוטנברג, "[https://www.dancevoices.com/he-dance-discourses/תאטרון-המחול-של-פינה-באוש/ תיאטרון המחול של פינה באוש.]" באתר [http://www.dancevoices.com/index.php?lang=he קולות המחול], 28 במרץ 2010.
* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:כוריאוגרפיות
קטגוריה:אמנים גרמנים
קטגוריה:גרמנים חברי האקדמיה האמריקאית לאמנויות ולמדעים
קטגוריה:זוכי פרס קיוטו
קטגוריה:רקדניות גרמניות
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:גרמניות שנולדו ב-1940
קטגוריה:גרמנים שנולדו ב-1940
קטגוריה:נפטרות ב-2009
קטגוריה:נפטרים ב-2009
קטגוריה:זוכי פרס גתה